<classify> WANAOFANYA MAZOEZI ya viungo, wanaokunywa pombe, kahawa na chai wametadharishwa kupunguza au kuacha ili kuepuka kupata madhara ikiwemo kupoteza fahamu katika kipindi hiki ambacho kiwango cha joto kipo juu.Rais wa Chama cha Madaktari MAT Elisha Osati akizungumza na Habarileo amesema vitu hivyo husababisha mapigo ya moyo kwenda juu kuliko kiwango cha kawaida. Kwa kawaida kasi ya mapigo kwa mtu aliyetulia ni kati ya 60 -100 kwa dakika.Ukinywa Pombe ina kawaida ya kukausha maji mwilini, kahawa, chai ni vitu vinavyoongeza joto mwilini na kupandisha mapigo ya moyo, hivyo havipaswi kutumiwa katika kipindi hiki, ikiwezekana watu kuacha au kupunguza utumiaji wake, amesema.Amesema pia watu wanaofanya mazoezi ya Gym kukimbia kwenye mashine, wanaofanya kazi ngumu pia wapo hatarini kutokana na kupoteza maji mengi kwa njia ya kutoka jasho.Kwa mujibu wa Alisema madhara ambayo yanatokana na joto kali ni kupooza mwili, kuumwa kichwa mara kwa mara, kuzimia na figo hukosa msukumo wa damu unaopelekea tatizo la mawe kwenye figo hizo.Osati alisema watu wanapaswa kunywa maji mengi si chini ya lita tatu kwa siku na wale wenye uzito mkubwa kuanzia kilo 90 na kuendelea basi wahakikisha wanakunywa maji lita nne na kuendelea. Pia amewataka watu kukaa maeneo yenye ubaridi ili kuepuka madhara zaidi ya joto.Kwa mujibu wa mamlaka ya hali ya hewa nchini TMA, hivi karibuni ilitangaza kuwa na ongezeko la joto katika baadhi ya maeneo nchini kufuatia kuwepo kwa hali ya unyevunyevu angani.Kiwango cha joto cha nyuzi joto 32 hadi 34 hususan kwa maeneo ya Dar es Salaam, Tanga, Unguja na Pemba.Kwa upande wa Dk Fabian Tumai wa Hospitali ya Mwananyamala, hali ya joto huwaathiri zaidi watoto wadogo ambao huishiwa nguvu, kushindwa kucheza, kukosa hamu ya kula na kushindwa kulala.Alisema pia tatizo lingine linaloweza kumpata mtoto ni moyo kushindwa kufanya kazi vizuri kutokana na mwili kukosa maji yanayosaidia moyo kusukuma damu.Unajua moyo upo kama pampu hivyo mwili unapokosa maji unashindwa kusukuma na hivyo mtoto kuishiwa nguvu lakini hii ni moja ya hatua za mwisho, alisema.Pia alisema watoto wanapatwa na vipele vidogo vidogo vingi ambavyo vikiachwa vinasababisha maambukizi yanayogeuka baadaye kuwa majipu.Dk. Tumai alisema, hali hiyo ikimpata mtoto anaishiwa nguvu na kulia kunakomsababishia kushindwa kula na kodhoofika.Alisema pia maradhi mengine yanatokana na kuwapo kwa joto ni nimonia, kifua na mafua kwa watu wanaotumia feni. Pia alisema kuna hatari kubwa ya watu wazima kupata maambukizi kwenye kibofu cha mkojo yanayosababisha UTI. Dk. Tumai alisema njia za kujikinga na maradhi hayo ni watu kunywa maji mengi wakati wa msimu wa joto.  <topic>: KITAIFA 